**Ghiocelul**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a ivit întâi o floare,

Albă și nevinovată,

Din a frigului zăvoare

A scăpat făptura-i toată.

Dând zăpada la o parte,

Frigului îi ia puterea,

Singurel, fără de frate,

Ghiocelu-și sună vremea.

Primăvara e-a lui mamă

Ce din clopot o vestește,

Refuzând a iernii vamă

Câmpia o înverzește.

Apărut-a vestitorul

Zborului de păsări calde,

Soarele sărut-ogorul

Și în raze o să-l scalde.